REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/482-14

26. decembar 2014. godine

B e o g r a d

Z A P I S N I K

66. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 25. DECEMBRA 2014. GODINE

Sednica je počela u 6.20 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Žarko Mićin, Dragan Nikolić, Biljana Pantić Pilja, Katarina Rakić, Svetislav Vukmirica, Petar Petrović, Žarko Obradović, Neđo Jovanović, Nenad Nikolić, zamenik člana Aleksandra Jablanovića, Mirko Čikiriz, Tanja Tomašević Damnjanović i prof. dr Janko Veselinović.

Sednici nisu prisustvovali članovi Odbora: Veroljub Arsić, Vesna Martinović, Balint Pastor, Vesna Besarović, kao ni njihovi zamenici.

Na osnovu člana 165. Poslovnika, Narodna skupština je u Danu za glasanje zastala sa odlučivanjem, zbog usvajanja amandmana i zatražila da se sastanu Odbor za finansije, republički budžet i kontrolu trošenja javnih sredstava i Odbor za ustavna pitanja i zakonodavstvo.

Pošto je predsednik Odbora pročitao dnevni red, Odbor je većinom glasova (sa 12 glasova ZA, 1-NIJE GLASAO, od ukupno 13) usvojio sledeći:

D n e v n i r e d :

1. Razmatranje amandmana na Predlog zakona o budžetu Republike Srbije za 2015. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2015. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2015. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2015. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2015. godinu, koje je podneo Odbor za finansije, republički budžet i kontrolu trošenja javnih sredstava.

Prva tačka dnevnog reda. Razmatranje amandmana na Predlog zakona o budžetu Republike Srbije za 2015. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2015. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2015. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2015. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2015. godinu, koje je podneo Odbor za finansije, republički budžet i kontrolu trošenja javnih sredstava.

Pre prelaska na odlučivanje o tački dnevnog reda, za reč se javio zamenik predsednika Odbora prof. dr Janko Veselinović, izneo primedbu da nije dobio materijal za sednicu Odbora na vreme i istakao da je time povređen Poslovnik Narodne skupštine.

Na predlog predsednika Odbora dr Aleksandra Martinovića, Odbor je glasao o povredi Poslovnika Narodne skupštine i većinom glasova (sa 12 glasova ZA, 1-PROTIV, od ukupno 13) utvrdio da nije povređen Poslovnik Narodne skupštine.

Odbor je u skladu sa članom 165. Poslovnika Narodne skupštine razmotrio amandmane na Predlog zakona o budžetu Republike Srbije za 2015. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2015. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2015. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2015. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2015. godinu, koje je podneo Odbor za finansije, republički budžet i kontrolu trošenja javnih sredstava i smatra da su u skladu sa Ustavom i pravnim sistemom Republike Srbije amandmani:

- na član 1. koji je podneo Odbor za finansije, republički budžet i kontrolu trošenja javnih sredstava;

- na član 7. koji je podneo Odbor za finansije, republički budžet i kontrolu trošenja javnih sredstava.

Odbor je jednoglasno doneo odluku. (sa 12 glasova ZA, od ukupno 12).

Za izvestioca Odbora na sednici Narodne skupštine određen je predsednik Odbora.

Sednica je završena u 6.30 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović